**Video rullīšu konkurss**

**“Katrs piliens ir vērtība!”**

KONKURSA NOLIKUMS

Konkursa mērķi:

* Iniciēt jauniešu izpratni par Latvijā pieejamā dzeramā ūdens augsto kvalitāti un tā bagātīgajiem resursiem.
* Sekmēt sabiedrības izpratni par ūdeni kā nozīmīgu resursu un aicināt domāt par tā saprātīgu izmantošanu ikdienā, tādejādi veicinot saldūdens resursu ilgtspējīgu izmantošanu.
* Veicināt jauniešu un visas sabiedrības kopumā, izpratni par mājsaimniecībās pieejamā dzeramā ūdens augsto kvalitāti un tā piemērotību ikdienas patēriņam iepretim fasētajam ūdenim, kas kvalitātes ziņā neatšķiras no centralizētā sistēmā padotā ūdens kvalitātes.
* Pievērst uzmanību ūdens lietotāju atbildībai par savā īpašumā esošu ūdensapgādes sistēmu tehnisko stāvokli, kas var ietekmēt dzeramā ūdens kvalitāti
* Pievērst uzmanību notekūdeņu attīrīšanai, to atgriešanai dabā un lietotāju rīcībai, kura sadārdzina notekūdeņu novadīšanas pakalpojumus.
* Solidarizēties ar šī gada Pasaules ūdens dienas saukli- “atbilde ir dabā”.
* Veicināt skolēniem apgūt jaunas prasmes, veidojot video rullīti, strādājot komandā, veicot padziļinātu izpēti par kādu no piedāvātajiem tematiem.

Konkursa tēmas atslēgvārdi:

#izziņa #eksperimenti #ūdenskvalitāte #ūdenslietošana #krānaūdens #ūdensaprites ciklsdabā #ūdensieguve #ūdenspatēriņš #ūdenssastāvs #ūdensattīrīšana #labsūdensnokrāna #ilgtspējīgarīcība #ūdenslietošanasveidi #ūdenstaupīšana #mērvienībasūdenssaimniecībā #ūdensuzskaitemājsaimniecībā #esdzerukrānaudeni #uzpildipudelinokrāna #videidraudzīgarīcība

Konkursa dalībnieki:

* Latvijas izglītības organizācijas - skolas, atsevišķas klases, skolēnu grupas - kuras vēlas padziļināti izpētīt kādu no piedāvātajām tēmām un ūdenssaimniecību darbību kopumā.
* Netiek pieņemti individuāli darbi.

Konkursa priekšmets:

* Konkursa dalībnieki var iesniegt 1 oriģinālu autordarbu – video rullīti 3 minūšu garumā, ievērojot konkursa mērķus un tēmu.

Noteikumi dalībai konkursā:

* Piedalīšanas konkursā ir bez maksas.
* Konkursa darbs jāsagatavo elektroniski tādā formātā, lai tas būtu translējams video formātā interneta vietnēs.

Pieteikumā jānorāda:

* Autoru vārds, uzvārds,
* Pārstāvētā klase, skola,
* Skolotāja vai darba vadītāja e-pasts un tālrunis saziņai,
* Darbā izmantotie atslēgas vārdi un jāapraksta tēmas ideja (vai aktualitāte),
* Darbam jābūt latviešu valodā.
* Video rullīša ilgums nedrīkst pārsniegt 3 minūtes. Tas jāsūta uz e-pasta adresi: [baiba@lwwwwa.lv](mailto:baiba@lwwwwa.lv) . Pieteikuma nosūtītājs ir atbildīgs par to, vai darbs ir sasniedzis adresātu un adresāts ir varējis atvērt video formātu.
* Iesūtot darbu, konkursa dalībnieks atļauj to izmantot nekomerciāliem mērķiem biedrības “Latvijas Ūdensapgādes un kanalizācijas uzņēmumu asociācija” biedriem sabiedrības informēšanai par ūdenssaimniecības jautājumiem.
* Biedrība patur darbu publicēšanas tiesības un tulkošanas tiesības, norādot autoru.
* Gadījumā, ja konkursa darbs satur cilvēka cieņu aizskarošu vai diskriminējošu saturu, konkursa organizētājs patur tiesības darbu atgriezt atpakaļ autoram un to nepubliskot.

Konkursa organizatori:

* Konkursa rīkošanu Latvijā īsteno biedrība “Latvijas Ūdensapgādes un kanalizācijas uzņēmumu asociācija” reģ.nr. 40008071092, tās valdes personā. Biedrības valde ir konkursa organizācijas komiteja.
* Konkursa organizācijas un jautājumu kontaktpersona ir izpilddirektore Baiba Gulbe, tālr.: 26544929, e-pasts: baiba@lwwwwa.lv.
* Konkursa norises laiks ir no 2018.gada 22.marta līdz 2018.gada 2.maijam (ieskaitot).
* Organizācijas komiteja nodrošina konkursa noteikumu sagatavošanu un publicēšanu biedrības mājas lapā www.lwwwwa.lv un biedrības sociālā tīklu facebook lapā.

Konkursa rezultātu noteikšana:

* Visi termiņā iesūtītie darbi tiek nodoti organizācijas komitejai, kura veic darbu vērtēšanu.
* Organizācijas komiteja veic darbu vērtēšanu saskaņā ar šādiem kritērijiem:

• kategorijā “IDEJAS ORIĢINALITĀTE”

• kategorijā “TĒMAS AKTUALITĀTE”

• kategorijā “MĀKSLINIECISKĀ UN TEHNISKĀ KVALITĀTE”

un izvēlas uzvarētājus.

Konkursa vērtēšanas norise tiek dokumentēta.

Uzvarētāju apbalvošana:

**Uzvarētāji tiek paziņoti 2018.gada 21.maijā asociācijas facebook un mājas lapā.**

Balvu fonds:

Balvas saņem 1. līdz 3. vietas ieguvēji un biedrības biedri var piešķirt simpātiju balvas.

Balvas nodrošina biedrība “Latvijas Ūdensapgādes uzņēmumu asociācija”, Ūdensapgādes uzņēmumi un asociācijas sadarbības partneri.

Organizācijas komitejai ir tiesības piešķirt arī papildus veicināšanas balvas interesantākajiem darbiem.

**Konkursa uzvarētājiem – klašu/skolu grupām būs iespēja iepazīties ar ūdenssaimniecības uzņēmumiem klātienē, tiks organizēts pasākums kādā no reģionālajiem Zinātkāres centriem “ZINOO” par izglītojošām tēmām.**

Par noslēguma pasākuma norises vietu un laiku biedrības valde konkursa uzvarētājus informēs atsevišķi!